રહી વાત સ્થાનિક વેપારીઓની દાદાગીરીની. પાંચ રૂપિયાનું બિસ્કિટનું પૅકેટ ૧૦૦ રૂપિયામાં વેચાય છે કે પતરાંના શેડ નીચે ઊભા રહેવાના પૈસા માગવામાં આવે છે એવા રર્પિોટના જવાબમાં સંજય કહે છે, ‘ચોક્કસ આવું થયું હશે. સ્થાનિક વેપારીઓ, ટૂર-ઑપરેટરો જે ટૂરિસ્ટના ટચમાં વધુ હોય તેમણે આવું કર્યું હશે, પણ એ ત્યારે જ્યારે કોઈ પ્રવાસીએ જ તે દુકાનદારને પાંચ રૂપિયાના બિસ્કિટના પૅકેટના ૧૦૦ રૂપિયા આપવાની ઑફર કરી હશે. અહીં ગામડાનો વેપારી સહેલાણીઓને લાલચુ અને બદમાશ જરૂર લાગે, પણ તે પ્રવાસીઓની સ્વભાવગત ખૂબી અને ખામીઓમાંથી આ વૃત્તિ શીખ્યા છે.’